قیرقیزلارین مشهور ماناس داستانی، ایستانبولدا هیکل اولدو.
ایستانبول‌دا سوتلوجه پارکینا تیکیلن ماناس هیکلی‌نین آچیلیشی، قیرقیزیستان باشباخانی سورون‌بای جنبکوو و مدنیت و توریزم باخانی نومان قورتولموشون قاتیلدیغی مراسیمله ائدیلدی.
قورتولموش، بیر بیرین‌دن مین‌لرجه کیلومتر اوزاقدا اولان عینی میلتین، ایکی فرق‌لی دؤولتین اینسان‌لاری‌نین مراسیم سببی ایله بیر آرایا گلمه‌سین‌دن سئوینجینی ایفاده ائده‌رک؛
"آرامیزا گیرن گؤرونمز دووارلاری قالدیریریق و اینشاالله بوتون دووارلاری دا قالدیرا‌راق، داها جدی بیر شکیلده بیرلشه‌جییک، اورتاق هدف‌لره دوغرو گئده‌جییک" دئدی.
قیرقیز باشباخان و یانینداکی هیاتله دونن آنکارادا گرچکلشن دانیشیق‌لاردا ایکی اؤلکه آراسیندا فیکیر بیرلیگی، اورتاق هدف‌لر، چیخار بیرلیگی اولدوغونو گؤردوک‌لرینی بیلدیرن قورتولموش، بون‌دان سونرا داها جان‌لی بیر ایش اورتامی ایچینه گیره‌جک‌لرینی ایفاده ائتدی.
قورتولموش، قیرقیزیستان ایله اقتصاد، توریزم، تیجارت، تحصیل، ایدمان ساحه‌سینده گیریشیملرین آرتاجاغینی وورغولادی.
قیرقیزیستان باشباخانی سوروون‌بای جنبکوو ایسه، ایستانبولدا یاپیلان ماناس هیکلی‌نین بوتون تورک دونیاسی‌نین قارداش‌لیغی‌نین سیمبولو اولاجاغینی ایفاده ائتدی.
جنبکوو، ایکی خالقین دوست‌لوغونو گوجلندیرن ماناس هیکلی‌نین ایستانبولدا یاپیلما‌سی‌نین اؤزلری اوچون چوخ دگر‌لی اولدوغونو ایفاده ائده‌رک،
"بو حادثه ایکی خالقین یاخینلاشماسینی گوجلندیره‌جک و تاریخه یازیلا‌جاق" دئدی.
تورکیه‌نین، قیرقیزیستانا کمکینی موستقیل‌لیگینی اعلان ائتمه‌سین‌دن اعتباراً اسیرگه‌مه‌دیگینی ایفاده ائدن جنبکوو،
"جدی اقتصادی اولان تورکیه، بیزدن یاردیم‌لارینی اسیرگمه‌دی. بیز بونو هئچ بیر زامان اونوتماریق" دئیه دانیشدی.
مراسیمده سؤز آلان ایستانبول بؤیوک‌شهر بلدیه باشقانی قدیر توپباش ایسه، قیرقیزیستانین باشکندی بیشکئکده، عثمانلی ایمپراتورو فاتح سلطان محمده (1444-1446، 1451-1481) عاید بیر هیکل دیکیلمه‌سینی تکلیف ائتدی.
پروگرامدا، قیرقیز صنعتچی‌لر ماناس داستانین‌دان پارچا‌لار سسلندیردی.
